ลักษณะการประกอบธุรกิจ

ความเป็นมา

บริษัท คอมพาสส์ อีสต์ อินดัสตรี้ ( ประเทศไทย ) จำกัด ( มหาชน ) เดิมชื่อบริษัท ซี.อี.ไอ.
จำกัด ก่อตั้งขึ้นเมื่อวันที่ 17 สิงหาคม 2530 ด้วยทุนจดทะเบียน 45,000,000 บาท
โดยกลุ่มผู้บริหารชาวไต้หวัน ดำเนินธุรกิจ ผลิต และส่งออกพัดลมติด เพดานกระแสสลับ
รวมทั้งพัดลมซึ่งมีโคมไฟประกอบเข้ากับพัดลมเป็นเครื่องตกแต่ง ตลอดจนอุปกรณ์ส่วนควบ
และเครื่องตก แต่งที่ใช้ติดตั้ง หรือประกอบเข้ากับพัดลม บริษัทฯ
ได้รับการส่งเสริมการลงทุนจากสำนักงานคณะกรรมการส่งเสริมการลงทุน บริษัทฯ
เข้าจดทะเบียนในตลาดหลักทรัพย์ตั้งแต่ปี 2537 และได้เพิ่มทุนจดทะเบียนเป็น 240,000,000 บาท
ทุนชำระแล้วเป็นเงิน188,300,000 บาท

การเปลี่ยนแปลง และ พัฒนาการที่สำคัญ

- ปี 2550

  ในเดือนเมษายน 2550 บริษัทฯ
  นำเข้าเครื่องจักรใหม่สำหรับรองรับสายการผลิตผลิตภัณฑ์ใหม่ของบริษัทฯ ซึ่งผู้บริหารคาดการณ์ว่า
  รายได้จากผลิตในธุรกิจใหม่นี้จะสามารถชดเชยรายได้ของบริษัทที่ขาดหายไป
  ในตอนนี้จึงอยู่ในช่วงติดตั้งเครื่องจักรและทดลองสายการผลิต
  รวมถึงหาลูกค้าประเภทอุตสาหกรรมการผลิตอิเล็คโทรนิคต่างๆ

  ปี 2551

  ติดตั้งและทดลองสายการผลิตเครื่องจักรใหม่สำหรับรองรับสายการผลิตผลิตภัณฑ์ใหม่ของบริษัทฯเสร็จสิ้น
  แต่ขณะนี้บริษัทฯ ยังอยู่ระหว่างการหาลูกค้าเพื่อที่จะผลิตเครื่องจักรให้กับลูกค้าต่อไป
  และในช่วงปีนี้ผู้บริหารตัดสินใจชลอโครงการดังกล่าวออกไป
  เนื่องจากภาวะทางการเมืองและเศรษฐกิจในปัจจุบันไม่เอื้ออำนวยต่อการลงทุนเท่าไรนัก
  จึงจำเป็นต้องใช้เวลา เพื่อรอดูสถานการณ์ต่อไปอีกสัระยะหนึ่ง

-   ปี 2552

  1) การลงทุนในเครื่องจักรใหม่สำหรับรองรับสายการผลิตผลิตภัณฑ์ใหม่ของบริษัทฯ นั้น
  ได้รับผลกระทบจากภาวะวิกฤตทางเศรษฐกิจจากอเมริกา ไม่เอื้ออำนวยต่อการลงทุนเท่าไรนัก
  จึงจำเป็นต้องใช้เวลาเพื่อรอดูสถานการณ์ต่อไปอีก ขณะนี้บริษัทฯ
  ยังอยู่ระหว่างตัดสินใจทีดำเนินการต่อ หรือยกเลิกโครงการดังกล่าวออกไป

  2) ในเดือนมกราคม 2552 บริษัทฯ ได้ตัดสินใจขายบริษัทย่อย (บริษัท แอร์ บรีซ จำกัด)
  ซึ่งอยู่ในประเทศจีนออกไป

  อันเนื่องจากปัจจัยจากภาวะเศรษฐกิจตกต่ำทั่วโลก
  และบริษัทย่อยก็ผจญกับสภาพการขาดทุนและขาดสภาพคล่องเงินทุนหมุนเวียนทำให้จำเป็นต้องเลิกจ้างพนักงานบางส่วนและขายทรัพย์สินเพื่อนำเงินไปจ่ายชำระหนี้สิน
  ซึ่งเหตุการณ์ดังกล่าวเลวร้ายเกินกว่ากำลังของบริษัทฯ ที่จะเข้าไปควบคุมดูแลได้
  ผู้บริหารจึงตัดสินใจขายบริษัทย่อยออกไปเพื่อลดผลกระทบที่อาจเกิดขึ้นจากความเสียหายดังกล่าว
  ซึ่งแนวทางนี้ผู้บริหารเชื่อว่าจะทำให้บริษัท ได้รับผลกระทบจากภาวะขาดทุนในระยะสั้น
  และสามารถฟื้นตัวได้เร็วจากการขยายงานไปในธุรกิจใหม่ ๆ ที่สามารถทำกำไรได้ดีกว่า

  3) ในวันที่ 18 มีนาคม 2552 บริษัทฯได้ทำสัญญาให้กู้ยืมเงินแก่บริษัท โรงสีธัญญรุ่งเรืองชัย
  (ประเทศไทย) จำกัด จำนวน 70.0 ล้านบาท อัตราดอกเบี้ยร้อยละ6 ต่อปี โดยบริษัทฯ
  มีทางเลือกที่จะแลกเปลี่ยนเงินให้กู้ยืมเป็นหุ้นเพิ่มทุนของบริษัทดังกล่าวในอนาคต และหากบริษัทฯ
  ไม่เลือกที่จะแปลงสภาพ เงินกู้ยืมดังกล่าวจะมีอัตราดอกเบี้ยร้อยละ 15 ต่อปี
  เงินกู้ยืมดังกล่าวค้ำประกัน โดยหุ้นสามัญในบริษัทแห่งนั้นของผู้ถือหุ้นรายหนึ่งจำนวน 800,000 หุ้น
  มูลค่าที่ตราไว้หุ้นละ 100 บาท และผู้บริหารท่านหนึ่งของบริษัทดังกล่าวเข้าเป็นผู้ค้ำประกันร่วม
  ในเดือนเมษายน 2552 บริษัทฯ และบริษัท โรงสีธัญญรุ่งเรืองชัย (ประเทศไทย)
  จำกัดได้ตกลงร่วมกันให้ชำระคืนเงินต้นในวันที่ 30 มิถุนายน 2553 ล่วงหน้าแก่บริษัทฯ
  สำหรับดอกเบี้ยทั้งจำนวน ในเดือนกรกฎาคม 2553 บริษัทฯ
  ตกลงขยายระยะเวลาการจ่ายชำระหนี้เป็นเดือนธันวาคม 2553
  และได้ตกลงโอนดอกเบี้ยค้างรับบางส่วนจำนวน 6.68 ล้านบาท เป็นส่วนหนึ่งของเงินต้น
  อย่างไรก็ตาม
  บริษัทดังกล่าวไม่มีการจ่ายชำระเงินต้นแต่อย่างใดแต่ยังคงมีการจ่ายชำระดอกเบี้ยจนถึงเดือนกรกฎาคม
  2554 ในเดือนสิงหาคม 2552 บริษัทฯได้เข้าลงทุนในบริษัท แหล่งน้ำสยาม จำกัด
  ในสัดส่วนร้อยละ10 โดยซื้อเงินลงทุนดังกล่าวจากผู้ถือหุ้นเดิมในราคา 49.95 ล้านบาท จำนวน
  450,000 หุ้น โดยมีราคาตามบัญชีหุ้นละ 100 บาท บริษัทฯ จ่ายชำระเงินค่าหุ้นแล้วจำนวน
  33.75 ล้านบาท คงเหลือ 16.20 ล้านบาท กำหนดจ่ายชำระภายในเดือนกันยายน 2552
  และใบหุ้นทั้งจำนวนดังกล่าวได้โอนมายังบริษัทแล้วในเดือนสิงหาคม 2552

  4) ในเดือน พฤษภาคม 2552 บริษัทฯ
  ได้ตัดสินใจนำเข้าสินค้าประเภทกระเบื้องปูพื้นจากประเทศจีน มาเพื่อจำหน่ายในประเทศ
  เพื่อชดเชยยอดขายสินค้าประเภทพัดลมโคมไฟที่ลดลงจากภาวะทางเศรษฐกิจตกต่ำ
  ซึ่งจะเป็นตัวผลักดันให้ยอดขายเติบโตขึ้นในอนาคต

  5) ณ ขณะนี้ บริษัทฯ
  ยังคงหาธุรกิจใหม่เพื่อการลงทุนที่ได้ผลตอบแทนสูงและความเสี่ยงต่ำในการดำเนินธุรกิจในอนาคต
  เพื่อให้ได้ผลตอบแทนสูงที่สุด ซึ่งในเดือนสิงหาคม 2552 บริษัทฯได้เข้าลงทุนในบริษัท
  แหล่งน้ำสยาม จำกัด ในสัดส่วนร้อยละ10 โดยซื้อเงินลงทุนดังกล่าวจากผู้ถือหุ้นเดิมในราคา
  49.95 บาท จำนวน 450,000 หุ้น โดยมีราคาตามบัญชีหุ้นละ 100 บาท บริษัทฯ
  จ่ายชำระเงินค่าหุ้นแล้วจำนวน 33.75 ล้านบาท คงเหลือ 16.20 ล้านบาท
  กำหนดจ่ายชำระภายในเดือนกันยายน 2552
  และใบหุ้นทั้งจำนวนดังกล่าวได้โอนมายังบริษัทแล้วในเดือนสิงหาคม 2552

  - ปี 2553

  บริษัทได้ตัดสินในเข้าลงทุนในบริษัท แหล่งน้ำสยาม จำกัด ในสัดส่วน 10% มูลค่าการลงทุน
  49.95ล้านบาท และบริษัท
  ตัดสินใจส่งคืนเครื่องจักรในการผลิตเครื่องเคลือบชุบผิวและได้ยุติการดำเนินการโครงการดังกล่าวเนื่องจากภาวะเศรษฐกิจและสภาวะแวดล้อมในประเทศไม่เอื้ออำนวย
  โดยผู้บริหารประเมินโครงการดังกล่าวแล้ว
  ถ้าดำเนินการโครงการดังกล่าวต่อไปอาจส่งผลขาดทุนให้กับบริษัทได้

  -ปี 2554

1)  เมื่อวันที่ 4 พฤศจิกายน 2553 บริษัทฯได้ตกลงทำสัญญาจะซื้อจะขายที่ดินและอาคารโรงงาน
    เลขที่ 290 ม.4 ถนนสุขุมวิท ตำบลแพรกษา อำเภอเมืองสมุทรปราการ จังหวัดสมุทรปราการ
    ให้กับบริษัท มูราคามิ แอมพาส (ประเทศไทย) ในราคา 144,000,000.00บาท
    และได้โอนกรรมสิทธิ์ในที่ดินอาคารในวันที่ 22 ธันวาคม 2553

2)  ในเดือน มกราคม 2554 บริษัท แหล่งน้ำสยาม จำกัด ได้จดทะเบียนเปลี่ยนชื่อเป็น บริษัท
    ทรัพยากรน้ำสยาม จำกัด(มหาชน)ในวันที่ 4 กรกฎาคม 2554 บริษัท ทรัพยากรน้ำสยาม
    จำกัด(มหาชน) ได้เรียกประชุมวิสามัญผู้ถือหุ้น ครั้งที่ 2/2554 เพื่อข้อมติเพิ่มทุนหุ้นสามัญ
    จากเดิมทุนจดทะเบียน 450 ล้านหุ้น มูลค่าหุ้นที่ตราไว้ หุ้นละ 1 บาท เป็นทุนจดทะเบียน
    540ล้านหุ้น มูลค่าหุ้นที่ตราไว้ หุ้นละ 1 บาท แต่ผู้บริหารของบริษัทฯเห็นว่าการเพิ่มทุนของ
    บริษัท ทรัพยากรน้ำสยาม จำกัด(มหาชน) ในช่วงเวลานี้ อาจไม่ก่อให้เกิดผลดีต่อบริษัทฯ
    จึงมิได้พิจารณาในการเพิ่มทุนตามสัดส่วนที่ได้รับ

  -ปี2556

1) เมื่อวันที่ 13 สิงหาคม 2556 ที่ประชุมคณะกรรมการบริหารมีมติอนุมัติ ให้จัดตั้งบริษัทย่อย
เพื่อซื้อสินทรัพย์ริษัทได้ดำเนินการจดทะเบียนจัดตั้ง บริษัท ซี.อี.ไอ.(เชียงใหม่) จำกัด
เป็นบริษัทย่อย เพื่อเข้าลงทุนซื้อที่ดินพร้อมสิ่งปลูกสร้าง
รวมถึงสินทรัพย์อื่นที่ใช้ในโครงการศูนย์วัฒนธรรมอาหารและการแสดงลานนา (คุ้มขันโตก)
ซึ่งเป็นธุรกิจจำหน่ายอาหารและการแสดงวัฒนธรรมลานนา โดยบริษัทฯ
จะเข้าถือหุ้นในสัดส่วนร้อยละ99.99 จากทุนจดทะเบียน 1 ล้านบาท
รวมเป็นมูลค่าเงินลงทุนประมาณ 0.99 ล้านบาท
และได้อนุมัติให้ความช่วยเหลือทางการเงินแก่บริษัทย่อยเป็นจำนวนเงิน 364 ล้านบาท
เพื่อนำไปใช้ลงทุนในโครงการดังกล่าว บริษัทฯ
ได้จดทะเบียนจัดตั้งบริษัทย่อยดังกล่าวกับกระทรวงพาณิชย์แล้วเมื่อวันที่ 22 สิงหาคม พ.ศ. 2556

อำนาจการควบคุมบริษัท

เมื่อวันที่ 23 สิงหาคม 2545 ตระกูลไต้ ซึ่งเป็นผู้ก่อตั้งบริษัทฯ ได้ซื้อหุ้นในบริษัท ฮันเตอร์ ซีอีไอ (
เอเชีย ) จำกัด และกรรมการซึ่งถูกแต่งตั้งโดยบริษัท ฮันเตอร์ แฟน จำกัด
ได้ลาออกจากการเป็นกรรมการของบริษัทฯ ตั้งแต่วันที่ 30 กันยายน 2545
ทำให้อำนาจการควบคุมบริษัทฯ ของบริษัท ฮันเตอร์ แฟน จำกัด สิ้นสุดลง

การประกอบธุรกิจ

โครงสร้างการถือหุ้นของกลุ่มบริษัท

  51%

  โครงผู้ถือหุ้นของ Summax Investment เดิมชื่อ Hunter ( CEI ) Asia Limited
  หลังจากที่บริษัท Hunter Fan Company ได้ขายหุ้นให้กับผู้ถือหุ้นเดิม
  ทำให้โครงสร้างการถือหุ้นในบริษัท Summax Investment
  เหลือเฉพาะกลุ่มผู้บริหารชาวไต้หวันเดิมเท่านั้น บริษัทฯ เป็นทั้งผู้ผลิตและจำหน่ายพัดลมติดเพดาน
  สำหรับตกแต่งบ้านและอาคาร โดยผลิตตามแบบที่บริษัทฯ ออกแบบเอง
  และตามแบบที่ลูกค้าต้องการ ซึ่งมีทั้งแบบมีโคมไฟประกอบ และแบบไม่มีโคมไฟ สินค้าของบริษัทฯ
  เป็นสินค้าแบบกึ่งสำเร็จรูป โดยบรรจุชิ้นส่วนต่างๆ ลงกล่อง
  และลูกค้าสามารถนำไปประกอบและติดตั้งได้เอง
  และบริษัทยังมีการบริการหลังการขายเสริมสร้างความมั่นใจให้กับผู้บริโภค เช่น
  การรับประกันมอเตอร์ 5 ปี, 10 ปี การบริการซ่อมพัดลม เป็นต้น

ลักษณะการประกอบธุรกิจ

  1. จำหน่ายพัดลมโคมไฟเพดาน

  บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) (CEI)
  จากที่เคยเป็นผู้ผลิตพัดลมโคมไฟติดเพดานรายใหญ่ที่สุดในโลก
  เปลี่ยนมาเป็นผู้นำเข้าชิ้นส่วนพัดลมจากต่างประเทศมาประกอบขายในประเทศ โดยจัด
  จำหน่ายพัดลมภายใต้เครื่องหมายการค้า Sunlight ซึ่งเป็นที่รู้จักของลูกค้าโดยทั่วไปมานานกว่า
  10 ปี และ

  ได้เพิ่มเครื่องหมายการค้าใหม่ในนาม “Compass East”
  เพื่อจับกลุ่มลูกค้าตลาดบนที่มีกำลังซื้อสูง

  2. ให้เช่าอาคารโรงงาน เพื่อใช้สอยพื้นที่ว่างเปล่าให้เกิดผลประโยชน์ตอบแทนกลับสู่บริษัท

  3. จำหน่ายกระเบื้องปูพื้น
  โดยการนำเข้ากระเบื้องปูพื้นจากประเทศจีนมาจำหน่ายในประเทศให้กับลูกค้าขายส่งเครื่องสุขภัณฑ์
  เพื่อเพิ่มพูนรายได้จากการขายให้กับบริษัท

  จากเหตุการณ์ในปีที่ผ่านมาบริษัทฯ
  ต้องมีการปรับแผนการผลิตและการตลาดใหม่สำหรับพัดลมโคมไฟติดเพดาน ดังนี้

-   การผลิต

  บริษัทฯ ได้ยกเลิกสายการผลิตของพัดลมโคมไฟติดเพดานของบริษัทฯ ลง
  โดยการนำเข้าเป็นชิ้นส่วนต่าง ๆ เข้ามาประกอบเพื่อเป็นการลดต้นทุนการผลิต
  โดยจะเน้นทางด้านรูปแบบและคุณภาพของสินค้าที่สั่งซื้อจากทั้งในและต่างประเทศ

-   การตลาด

  บริษัทฯ ได้แต่งตั้งตัวแทนจำหน่ายแต่ผู้เดียวในประเทศไทย ได้แก่ บริษัท คัลมิเนท แอรี่ จำกัด
  เนื่องจาก บริษัท คัลมิเนทฯ มีความถนัดในเรื่องของตัวสินค้าดังกล่าวเป็นอย่างดี
  และมีช่องทางตลาดกับลูกค้าในมือจำนวนมาก ทำให้บริษัท คัลมิเนทฯ
  มีส่วนแบ่งตลาดในสินค้าพัดลมโคมไฟสูงที่สุด ในระยะเวลาที่ผ่านมาบริษัทฯ
  ได้ทำการอัดฉีดช่วยเหลือบริษัทตัวแทนให้สามารถสร้างตลาดและขยายฐานลูกค้าเพิ่มขึ้นไปอีก

โครงสร้างรายได้

รายได้ของบริษัทฯ ทั้งหมดเป็นรายได้จากการจำหน่ายพัดลมติดเพดาน ส่วนประกอบพัดลม
รายได้จากค่าเช่า และดอกเบี้ยรับ

โครงสร้างรายได้

  หน่วย : ล้านบาท

  ----------------- -------- -------- -------- -------- -------- --------
  รายได้             2554     %        2555     %        2556     %

  1. รายได้จากการขาย 48.74    64.99    59.50    62.63    45.04    54.05

  2. รายได้ค่าเช่า     12.85    17.13    15.70    16.52    20.45    24.55

  3. ดอกเบี้ยรับ       13.41    17.88    19.81    20.85    17.83    21.40

                                                                 

  รวม               75.01    100      92.01    100      83.32    100
  ----------------- -------- -------- -------- -------- -------- --------

ลักษณะของผลิตภัณฑ์

ปัจจุบันสินค้าที่บริษัทฯ ผลิตขึ้นเป็นสินค้าแบบกึ่งสำเร็จรูป โดยบรรจุชิ้นส่วนต่าง ๆ ลงกล่อง
เพื่อลูกค้าสามารถนำไปประกอบและติดตั้งเองได้ สินค้าส่วนใหญ่ บริษัทฯ
ขายตรงไปยังตัวแทนจำหน่าย โดยใช้เครื่องหมายการค้าของตนเอง เช่น Sunlight, Compass
East ABC

สิทธิหรือข้อจำกัดในการประกอบธุรกิจ

  - ไม่มี

การตลาดและภาวะการแข่งขัน

การตลาด

(1) กลยุทธ์ทางการตลาด

    -   กลยุทธ์ด้านผลิตภัณฑ์

  บริษัทฯ มีการพัฒนารูปแบบของผลิตภัณฑ์อย่างต่อเนื่อง โดยมีการออกแบบพัดลมรุ่นใหม่ๆ ที่มีความ
  ทันสมัย มีความหลากหลายของรุ่นพัดลม ซึ่งตรงกับความต้องการของลูกค้า
  และมีการพัฒนาในด้านคุณภาพของผลิตภัณฑ์ เพื่อให้ได้ผลิตภัณฑ์ที่มีความสวยงามและคุณภาพสูง

-   กลยุทธ์ด้านราคา

  บริษัทฯ มีการปรับตัวการจัดหาพัดลมโคมไฟที่สามารถแข่งขันกับคู่แข่งทั้งในด้านราคาและรูปแบบ
  เพื่อช่วงชิงลูกค้าได้ในระดับตลาดต่าง ๆ เพื่อสามารถขยายฐานลูกค้าได้อย่างต่อเนื่อง
  นำมาซึ่งผลกำไรที่มากขึ้นตามปริมาณการขายที่มากขึ้นด้วย
  ขณะเดียวกันก็ปรับลดขนาดองค์กรให้มีขนาดเล็กลง
  เพื่อลดต้นทุนและค่าใช้จ่ายด้านการขายและบริหาร

-   กลยุทธ์การจำหน่ายและช่องทางการจำหน่ายของบริษัทฯ

  ทำการขายผ่านช่องทางตัวแทนจำหน่ายที่ได้รับการแต่งตั้งภายในประเทศ
  ในปัจจุบันบริษัทมีตัวแทนจำหน่าย 1 รายได้แก่ บริษัท คัลมิเนท แอรี่ จำกัด
  ซึ่งทำการขายตรงให้กับลูกค้า ซึ่งเป็นห้างขายอุปกรณ์ตกแต่งบ้าน
  โดยลูกค้าเหล่านี้จะเป็นห้างใหญ่ที่มีชื่อเสียงได้แก่ Home Pro, Home Work, ไทยวัสดุ, House
  & Home ลูกค้าขายส่งในภูมิภาคต่าง ๆ และลูกค้ากลุ่มตกแต่งบ้านทั่วไป
  เพื่อสามารถเจาะตลาดในทุกระดับ รวมทั้งตลาดในกลุ่มโครงการหมู่บ้านจัดสรร
  โรงแรมและรีสอร์ท

-   กลยุทธ์การจัดส่งเสริมการขาย

  ในปัจจุบัน บริษัทในระยะเวลาที่ผ่านมาบริษัทฯ
  ได้ทำการอัดฉีดช่วยเหลือบริษัทตัวแทนให้สามารถสร้างตลาดและขยายฐานลูกค้าเพิ่มขึ้นไปอีกโดยมีการลงโฆษณาในหนังสือประเภทแต่งบ้านเช่น
  นิตยสาร Decoration Guide, หนังสือก่อสร้างและวัสดุ
  การเข้าร่วมงานแสดงสินค้าที่เกี่ยวกับบ้าน และร่วมกับห้างสรรพสินค้า
  เพื่อเปิดตัวสินค้าให้เป็นที่รู้จักแก่ผู้บริโภคโดยตรง การใช้พัดลมนี้ให้แรงลมธรรมชาติ
  ทำให้การถ่ายเทอากาศในห้องแอร์ดีขึ้น ความเย็นกระจายได้ทั่วถึง และช่วยประหยัดไฟฟ้าด้วย
  ซึ่งเป็นกิจกรรมส่งเสริมการขายที่บริษัทตัวแทนทำต่อเนื่องมาโดยตลอด
  เพื่อรักษาส่วนแบ่งตลาดไว้มากเป็นอันดับหนึ่ง

(2) ลักษณะลูกค้า

  ลูกค้าของบริษัทฯ เป็นลักษณะเทรดดิ้งทำการค้าขายในสินค้าพัดลมโคมไฟมามากกว่า 10 ปี
  มีความเชี่ยวชาญรอบรู้ในเรื่องตัวสินค้าเป็นอย่างดี
  อีกทั้งมีฐานลูกค้าและยอดขายสินค้าเป็นอันดับหนึ่ง
  เมื่อเทียบกับตลาดของการขายพัดลมโคมไฟโดยรวมซึ่งมีส่วนแบ่งตลาดโดยรวมไม่ต่ำกว่าร้อยละ
  80 ซึ่งตลาดโดยรวมมียอดขายประมาณ 120-150 ล้านบาท ต่อปี

สภาวะการแข่งขัน

ภาวะอุตสาหกรรมและการแข่งขัน

จากภาวะเศรษฐกิจตกต่ำทั่วโลกส่งผลกระทบต่อธุรกิจภาคการผลิตทั่วโลกเช่นกัน
โดยเฉพาะภาคการผลิตในประเทศจีน

ที่บริษัทได้เข้าไปลงทุนนั้น ส่งผลกระทบความเสียหายอย่างมาก
เนื่องจากบริษัทย่อยขาดสภาพคล่องและเงินทุนหมุนเวียนทำให้จำเป็นต้องเลิกจ้างพนักงานบางส่วนและขายทรัพย์สินเพื่อนำเงินไปจ่ายชำระหนี้สิน
ซึ่งเหตุการณ์ดังกล่าวเลวร้ายเกินกว่ากำลังของบริษัทฯ ที่จะเข้าไปควบคุมดูแลได้
ผู้บริหารจึงตัดสินใจขายบริษัทย่อยออกไป เพื่อลดผลกระทบที่อาจเกิดขึ้นจากความเสียหายดังกล่าว
ซึ่งแนวทางนี้ ผู้บริหารเชื่อว่าจะทำให้บริษัทได้รับผลกระทบจากภาวะขาดทุนในระยะสั้น
และสามารถฟื้นตัวได้เร็วจากการขยายงานไปในธุรกิจใหม่ ๆ ที่สามารถทำกำไรได้ดีกว่า

ตลาดพัดลมเพดานในประเทศ มีการแข่งขันเพิ่มขึ้น ลูกค้าประเภทห้างสรรพสินค้า
ได้นำเข้ามาจำหน่ายเองโดยเรียนแบบบรรจุภัณฑ์ใกล้เคียงกัน ว่างสินค้าติดกัน แต่ราคาถูกว่า
ซึ่งบางครั้งลูกค้าซื้อไป ไม่ทันดูเข้าใจว่าเป็นพัดลมของบริษัท
ซึ่งสินค้าที่นำเข้ามาเพื่อแข่งขันกับสินค้าบริษัท ไม่มีศูนย์ซ่อม ไม่อะไหล่ ซึ่งต่างกับสินค้าของบริษัท
บริการหลังการขาย ทำให้บริษัทยังสามารถยืนหยัดอยู่ได้ ปัจจุบันบริษัทได้ส่งเสริมให้ตัวแทนจำหน่าย
หาช่องทางการจัดจำหน่ายใหม่ โดยลดการพึ่งพาห้างสรรพสินค้าขนาดใหญ่

การจัดหาผลิตภัณฑ์หรือบริการ

การผลิต หรือการจัดหาผลิตภัณฑ์เพื่อจำหน่าย

(1) กำลังการผลิตและปริมาณการผลิตจริงของบริษัทฯ และของบริษัทย่อย

กำลังการผลิตและปริมาณการผลิตจริงของบริษัทฯ

  ---------------------------- -------- -------- -------- -------- --------
  รายการ                       31 กค.   31 กค.   31 กค.   31 กค.   31 กค.
                               52       53       54       55       56

  พัดลมติดเพดาน ( หน่วย : เครื่อง )                                     

  กำลังการผลิตเต็มที่               0        0        0        0        0

  ปริมาณการผลิตจริง               0        0        0        0        0

  อัตราการใช้กำลังการผลิต (%)      0        0        0        0        0

  อัตราเพิ่ม (ลดลง)               0        -        -        -        -
  ของปริมาณการผลิต (%)                                               

  จำนวนกะที่สามารถผลิตได้          -        -        -        -        -

  จำนวนกะที่ผลิตจริง               -        -        -        -        -
  ---------------------------- -------- -------- -------- -------- --------

กำลังการผลิตและปริมาณการผลิตจริงของบริษัทย่อย

  ---------------------------- -------- -------- -------- -------- --------
  รายการ                       31 กค.   31 กค.   31 กค.   31 กค.   31 กค.
                               52       53       54       55       56

  พัดลมติดเพดาน ( หน่วย : เครื่อง )                                     

  กำลังการผลิตเต็มที่               0        0        0        0        0

  ปริมาณการผลิตจริง               0        0        0        0        0

  อัตราการใช้กำลังการผลิต (%)      0        0        0        0        0

  อัตราเพิ่ม (ลดลง)               -        -        -        -        -
  ของปริมาณการผลิต (%)                                               

  จำนวนกะที่สามารถผลิตได้          -        -        -        -        -

  จำนวนกะที่ผลิตจริง               -        -        -        -        -
  ---------------------------- -------- -------- -------- -------- --------

  การสั่งซื้อวัตถุดิบในประเทศไต้หวัน หรือในประเทศจีน บริษัทฯ
  อาศัยการสั่งซื้อโดยตรงกับบริษัทผู้ผลิต เพื่อมิให้เสียค่าใช้จ่ายเพิ่มขึ้น ราคาที่ตกลงซื้อขาย
  เป็นราคาที่สมเหตุสมผล

ขั้นตอนการผลิตและเทคโนโลยี

  บริษัทฯ เป็นผู้นำเข้าชิ้นส่วนต่าง ๆ ของพัดลมจากต่างประเทศนำมาประกอบเป็นรุ่นพัดลมต่าง ๆ
  โดยมีฝ่ายวิจัยและพัฒนา และฝ่ายควบคุมคุณภาพมาตรวจสอบและประกอบพัดลมเพื่อทดสอบคุณภาพ
  และชี้แจงสเปคของรุ่นพัดลมกับพนักงานประกอบ
  รวมทั้งจัดทำคู่มือการประกอบเพิ่มเติมสำหรับพัดลมรุ่นใหม่

ขั้นตอนการผลิตโดยสังเขปของบริษัทฯ

  เมื่อบริษัทฯ นำเข้านำชิ้นส่วนพัดลมเพดาน สกรู ที่ผ่านการตรวจสอบคุณภาพแล้ว
  นำมาบรรจุใส่กล่องพัดลม ซึ่งผู้ซื้อสามารถนำไปประกอบและติดตั้งเองตามคู่มือการประกอบได้

ฝ่ายวิจัยและพัฒนาและตรวจสอบคุณภาพ

  เมื่อมีการสั่งซื้อชิ้นส่วนประกอบพัดลมมาผลิต
  ฝ่ายวิจัยและพัฒนาและตรวจสอบคุณภาพเป็นผู้ตรวจสอบคุณภาพชิ้นส่วนประกอบพัดลมรุ่นต่าง ๆ
  ที่สั่งซื้อเข้ามา ฝ่ายวิจัยและพัฒนาและตรวจสอบจะรายงานผลการตรวจสอบให้แก่ฝ่ายจัดซื้อ
  คุณภาพสินค้าเป็นอย่างไร และแจ้งให้แผนกประกอบทราบว่า
  วิธีการและขั้นตอนการประกอบพัดลมรุ่นใดเป็นอย่างไร
  และจัดทำข้อมูลการประกอบพัดลมไว้เป็นคู่มือการประกอบไว้ให้แผนกจัดซื้อสั่งพิมพ์ในภายหลัง

แผนกบรรจุ

  หลังจากที่ฝ่ายวิจัยและพัฒนาและตรวจสอบได้ตรวจสอบคุณภาพชิ้นส่วนต่าง ๆ ที่บริษัทสั่งซื้อแล้ว
  จึงส่งเข้าแผนกประกอบ เพื่อนำ มอเตอร์ ก้านใบ ใบพัด ชุดสกรู โคมไฟ โคมแก้ว
  ท่อแขวนและคู่มือการประกอบ มาบรรจุลงกล่องโฟม แล้วบรรจุลงกล่องกระดาษที่มีรูปภาพ
  สีสันและลวดลาย ตามแบบที่ลูกค้าต้องการ

(4) ผลกระทบต่อสิ่งแวดล้อม

-   ในกระบวนการผลิต บริษัทฯ มีการจัดให้มีระบบควบคุมต่าง ๆ
    เพื่อลดผลกระทบที่มีต่อสิ่งแวดล้อม ตามข้อกำหนด
    ซึ่งอยู่ภายในการควบคุมของการนิคมอุตสาหกรรมแห่งประเทศไทย

-   บ่อกำจัดน้ำเสีย สำหรับไลน์การผลิตที่มีการใช้สารเคมี เช่น โรงชุบ เพื่อลดมลภาวะทางน้ำ
    ก่อนปล่อยน้ำทิ้ง

-   ปล่องกรองควัน เพื่อลดมลภาวะทางอากาศ

-   ระบบการรีไซเคิล จะสามารถลดปริมาณน้ำเสียให้น้อยลง

  บริษัทฯ มีการปรับปรุง และบำรุงรักษา ระบบควบคุมสภาพแวดล้อมอยู่ตลอดเวลา
  ปัจจุบันข้อพิพาทเกี่ยว กับเรื่องน้ำเสียกับการนิคมอุตสาหกรรมแห่งประเทศไทยได้ยุติลงแล้ว